संक्षेप करने के लिए दस्तावेज़: राजस्थान का उत्तरी ज़िला चुरू देश का सबसे गर्म शहर रहा. मौसम विभाग के मुताबिक़ रविवार को वहां तापमान 50 डिग्री सेल्सियस से भी ऊपर पहुंच गया. 

विभाग ने राजस्थान और मध्य प्रदेश को अलर्ट कर दिया है क्योंकि वहां भयंकर लू चलने के आसार हैं. दोनों ही राज्यों में गर्मी के मौसम में अक्सर रिकॉर्ड तापमान होता है.

लेकिन इस साल देश को दूसरे इलाके भी बुरी तरह तप रहे हैं. चाहे उत्तर के मैदान हो या दक्षिण के पठारी इलाके हों. 

सबसे ज़्यादा मुश्किल उन लोगों के लिए है जो बेघर हैं और जिनके पास इस तपती धूप में काम करने के अलावा कोई विकल्प नहीं है जैसे कि ट्रैफिक पुलिस, रिक्शा चालक और नुक्कड़ या सड़कों पर सामान बेचते लोग. 

इसके बाद वो लोग भी हैं जो घरों में सामान और खाना डिलीवर करने जाते हैं. जब लोग इतनी गर्मी में घर या दफ्तर से बाहर नहीं निकलना चाहते, तब ये लोग रेस्टोरेंट से कितनी ही बार खाना डिलीवर करने जाते हैं. 

मौसम संबंधित एक वेबसाइट एल डोराडो पर भारत के 7 शहरों को सबसे ज़्यादा गर्मी वाले शहरों की लिस्ट में रखा गया है. टॉप 15 में बाकी 8 शहर पाकिस्तान के है जिनमें से एक जैकबाबाद ज़िला (51 डिग्री सेल्सियस) है जो पूरी दुनिया का सबसे गर्म इलाका है. 

मौसम विभाग का कहना है कि ये गर्मी अभी कुछ दिन और रहेगी क्योंकि मॉनसून अभी देरी से आएगा. 

कई स्वयंसेवी संस्ठाओं ने देश के कुछ शहरों में ट्रैफिक लाइट पर पानी और कोल्ड ड्रिंक मुफ्त में बांटना शुरू किया है. 

यहां तक कि दिल्ली में पुलिस भी वाहनों को चैक करने के लिए छतरियों का सहारा ले रही है. 

जैसे-जैसे तापमान बढ़ रहा है, वैसे ही कुछ शहरों में पानी की भारी कमी हो रही है. 

लेकिन पंजाब के अमृतसर में लोग स्वीमिंग पूल का भी सहारा ले रहे हैं. 

ये तस्वीर दिल्ली में ली गई हैं जहां बच्चे दोपहरी में नहा रहे हैं. 

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

\nसंक्षेप उसी भाषा में जिसमें दस्तावेज़ है:
देश के कई हिस्सों में तापमान 45 डिग्री से भी ऊपर पहुंच गया है.